1955年9月8號深夜，中共出動仔大批軍警，逮捕仔龔品梅主敎搭上海徐家匯大小修院內个神父搭修女，以及上海市个神父修女，從而關脫上海天主敎所有敎堂搭仔修會全院。據稱勒四川南路个洋涇浜聖若瑟堂主敎府內還發現了發報機、手槍等罪證。中共上海市當局雖然勒監獄，施盡各種手段，迫使龔品梅主敎屈服就範，但儕以失敗告終。末腳，伊拉就運用群眾批判鬥爭个運動來威脅龔品梅主敎。中共當局勒上海市內个一隻大體育場裏向，特地召開仔一次對龔品梅主敎舉行群眾批判鬥爭大會，並召集仔數萬上海市民來聽龔品梅主敎公開“認罪”，擔伊隻雙手反綁，主敎著仔一套寬鬆衣褲。迭位身高162公分个主敎撥推到麥克風前頭認罪。然而從龔品梅主敎嘴巴裏頭發出个，是正氣凜然个呼聲：“基督君王萬歲！敎宗萬歲！”讓在場个秘密員警大爲震驚。群眾也隔開回應：“基督君王萬歲！龔主敎萬歲！”龔品梅主敎隔開就撥拖上警車，直到1960年伊被送到法庭審判之前，再也朆露歇過面。1960年3月17號，“龔品梅反革命集團案”勒上海市中級人民法院進行公審。龔品梅畀指控從事“反革命活動”，判處無期徒刑，剝奪政治權利終身。1985年7月3日，龔品梅畀關押30年後，獲得假釋。1988年5月11日，龔品梅畀批准去美國治病探親。2000年龔品梅主敎勒美國康涅狄格州史坦佛市去世。